AOT คาดหยุดยาวช่วงเอเปค ผู้โดยสารแน่นสนามบิน แนะเผื่อเวลาเดินทางอย่างน้อย 2-3 ชม.
บริษัท ท่าอากาศยานไทย จำกัด (มหาชน) หรือ AOT เปิดเผยว่า บริษัทคาดการณ์ว่าในช่วงวันหยุดพิเศษ ประชุมผู้นำเขตเศรษฐกิจเอเปค ระหว่างวันที่ 12 – 20 พฤศจิกายน 2565 จะมีผู้ใช้บริการท่าอากาศยานดอนเมืองเป็นจำนวนมาก และเพื่อให้การบริการผู้โดยสารเป็นไปด้วยความสะดวกรวดเร็ว ท่าอากาศยานดอนเมืองได้จัดเตรียมสิ่งอำนวยความสะดวกด้านต่าง ๆ ให้มีสภาพสมบูรณ์พร้อมใช้งาน ขณะที่ล่าสุดท่าอากาศยานสุวรรณภูมิ แจ้งปิดลานจอดรถยนต์โซน 4 ชั่วคราว เพื่อรองรับการประชุมผู้เข่าร่วมประชุมเอเปคตั้งแต่เวลา 08.00 น. ของวันที่ 15 พ.ย. 2565 จนถึงเวลา 24.00 น. ของวันที่ 21 พ.ย. 2565 โดยผู้โดยสารสามารถใช้บริการอาคารจอดรถ โซน 2 – 3 และ ลานจอดรถโซน 5 – 7 ได้ตามปกติ